《承许宪副昌世沈大参元节过访留饮静观亭既别大参留诗示教依韵奉答》
明代·林光

碧玉斜连水半环，一亭刚占百花间。投壶小醉三春景，解组新花二老间。

白雨跳珠供酒盏，黑云堆墨拥湖山。激昂后进须先辈，不用横渠写订顽。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。